stanford-oval/wikipedia huggingface dataset:
גבריאל דובאל
הערות שוליים

↑  David P. Currie, The Most Insignificant Justice: A Preliminary Inquiry, 50 U. Chi. L. Rev. 466 (1983).
↑  Frank H. Easterbrook, The Most Insignificant Justice: Further Evidence, 50 U. Chi. L. Rev. 481 (1983).
1 2  Maryland State Archives, biographical notes p. 4.
↑  On This Day in Supreme Court History—February 5, 1813
↑  Charles Warren, The Supreme Court in United States History: Volume Two, 1821-1855, Beard Books, 1999, p. 252.
↑  David P. Currie, The Most Insignificant Justice: A Preliminary Inquiry, 50 U. Chi. L. Rev, p. 471.
↑  Marietta, Prince George's County, Inventory No.: PG:70-20, including photo in 1993, at Maryland Historical Trust website
| --- | --- |
בקרת זהויות :  LCCN: nr92019605  SNAC: w600075z  US Congress: D000578  VIAF: 24463108   WorldCat (עם VIAF): 24463108
ד'תתמ"ז

ד'תתמ"ז (4847)  היא שנה עברית  אשר  החלה ביום א' בתשרי, אור ל-12 בספטמבר 1086 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 1087. שנה מסוג זשג, איננה מעוברת, ואורכה 355 ימים. זו שנה שלישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'תתמ"ב

ד'תתמ"ב (4842)  היא שנה עברית  אשר  החלה ביום א' בתשרי, אור ל-6 בספטמבר 1081 (לפי הלוח היוליאני, שהיה נהוג אז), והסתיימה ביום כ"ט באלול, 26 באוגוסט 1082. שנה מסוג בשה, איננה מעוברת, ואורכה 355 ימים. זו שנה חמישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ברטיקה

| --- | --- |

מראה אווירי
 מדינה:  גיאנה גיאנה
 מחוז:  קויוני-מזרני
 שפה רשמית:  אנגלית
 תאריך ייסוד:  1842 
 גובה:  4.0 מטרים
 אוכלוסייה:  ‏
  ‑ בעיר:  7,423 (2002)
 קואורדינטות:  6°24′00″N 58°37′00″W﻿ / ﻿6.4°N 58.616666666667°W﻿ / 6.4; -58.616666666667 
 אזור זמן:  UTC -4
  מפת מיקום  מפה מפורטת   (למפת גיאנה מוגדלת) ג'ורג'טאון ניו אמסטרדם לת'ם ונצואלה ברזיל סורינאם הים הקריביברטיקה(למפת גיאנה רגילה) ג'ורג'טאון ניו אמסטרדם לת'ם ונצואלה ברזיל סורינאם הים הקריביברטיקה  he tabBackground:;tabBorder:#aaa;defaultTab:0;
 
ברטיקה (Bartica) היא עיר על הגדה השמאלית של נהר אסקיבו במחוז קויוני-מזרני שבגיאנה. העיר שוכנת על מפגש הנהרות קויוני ומזרני עם נהר אסקיבו והיא נחשבת לשער לפנים הארץ, בייחוד לאנשים המועסקים בכריית זהב ויהלומים.
היסטוריה

ברטיקה התפתחה ממיסיון אנגליקני שהוקם ב-1842. השם ברטיקה לקוח מהמילה האינדיאנית שפרושה "קרקע אדומה", השכיחה באזור.
ב-17 בפברואר 2008 הותקפה ברטיקה על ידי כנופיה חמושה. 12 מתושבי העיר, כולל 3 שוטרים, נהרגו על ידי הכנופיה שהטילה אימה על העיר. תחנת המשטרה המקומית נהרסה במהלך ההשתוללות וכמה בתי עסק נשדדו במהלך המהומה שארכה כשעה. מבצעי הטבח נהרגו ב-28 באוגוסט אותה שנה באחד מהאתרים שבהם הם התחבאו ליד בירת גיאנה ג'ורג'טאון בקרב יריות עם המשטרה.
הערות שוליים

↑  City Population: Guyana
| --- | --- |
בקרת זהויות :  NLI: 987007560050805171  LCCN: n85207814  VIAF: 151339395   WorldCat (עם VIAF): 151339395 
ערך זה הוא קצרמרבנושא יישובים באמריקה הדרומית. אתם מוזמנים לתרום לוויקיפדיה ו.
גרייס מטאליוס

| --- | --- |

 לידה:  8 בספטמבר 1924 מנצ'סטר, ארצות הברית 
 פטירה:  25 בפברואר 1964 (בגיל 39) ניו המפשייר, ארצות הברית 
 שם לידה:  Marie Grace DeRepentigny 
 מדינה:  ארצות הברית 
 מקום קבורה:  Smith Meeting House Cemetery 
 מקום לימודים:  תיכון מנצ'סטר סנטרל 
 שפות היצירה:  אנגלית 
 יצירות בולטות:  פייטון פלייס 
 
גרייס מטאליוס (באנגלית: Grace Metalious‏; 8 בספטמבר 1924 - 25 בפברואר 1964) הייתה סופרת אמריקאית שנודעה בעיקר בזכות רב המכר שכתבה, "פייטון פלייס".
קורות חיים

נולדה בעיר מנצ'סטר (ניו המפשייר) בשם Marie Grace DeRepentigny להורים ממוצא קנדי-צרפתי. אמה אמרה לה שאם ברצונה להצליח עליה להסתיר את מוצאה בחברה דוברת אנגלית. צביעות כזאת הזינה את רצונה לכתיבה. ב-1943 נישאה לחברה מהתיכון, ג'ורג' מטאליוס, והם התיישבו בעיירה קטנה בשם Gilmanton בניו המפשייר, עיירה שלווה שכל הסכסוכים נשארים בפנים וכלפי חוץ נראתה העיירה שלווה והאנשים חביבים. נולד להם בן, ג'ורג' השלים את לימודיו והחל לעבוד כמנהל בית ספר בגילמנטון.
פייטון פלייס

גרייס החלה לכתוב ב-1954 בהיותה בת 30 על עיירה בניו אינגלנד השומרת בתוכה סודות אפלים. בתחילה קראה לספרה "העץ והפריחה" (The Tree and the Blossom) אך ביחד עם בעלה סברה שהשם אינו מתאים. הם חפשו לתת לספר שם של מקום שאינו קיים. הם מצאו במפה עיירה בטקסס בשם Payton, החליפו את ה-a ב-e, הוסיפו Place וקבלו Peyton Place שיכול להתאים לכל עיירה השומרת את ה"שלדים" שלה בבתים. כתב היד נדחה על ידי מספר הוצאות גדולות עד שהתקבל.
הפצת הספר החלה במסע פרסום ב-ספטמבר 1956. המבקרים קטלו אותו אבל הקהל חשב ההפך. תוך זמן קצר הוא הפך לרב-מכר, היה במשך 59 שבועות ברשימת רבי המכר של הניו יורק טיימס ונמכר ב-20 מיליון עותקים בכריכה קשה ו-12 מיליון עותקים בכריכה דקה, כן תורגם ללשונות רבים (כולל עברית) והופץ בכל העולם.
מטאליוס כונתה תיבת פנדורה בג'ינס כחולים. השם "פייטון פלייס" הפך למושג של מקום בו יש רכילות וסודות אפלים.
הוליווד קפצה על המציאה וכבר ב-1957 הופק הסרט המצליח "פייטון פלייס" בכיכובה של לנה טרנר.
חברת הטלוויזיה ABC הפיקה אופרת סבון "פייטון פלייס" בשנים 1964 -1969.
לאחר פייטון פלייס

להצלחה הענקית של פייטון פלייס היה אפקט הרסני על מטאליוס. היא לא ידעה איך להתמודד עם ההצלחה. ספריה האחרים כמו "בחזרה לפייטון פלייס" (1961) נכשלו. היחסים בין שני בני הזוג הורעו והם התגרשו. מטאליוס נישאה מחדש, התגרשה, נישאה שוב לג'ורג' והתגרשה. היא החלה לשתות והפכה לאלכוהוליסטית בזבזה כספים והחליפה גברים. השתייה גרמה להתפתחות שחמת הכבד ממנה מתה בגיל 39.
ד'תתמ"ג

ד'תתמ"ג (4843)  היא שנה עברית  אשר  החלה ביום א' בתשרי, אור ל-27 באוגוסט 1082 (לפי הלוח היוליאני, שהיה נהוג אז), והסתיימה ביום כ"ט באלול, 15 בספטמבר 1083. שנה מסוג זשה, היא מעוברת, ואורכה 385 ימים. זו שנה שישית לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
גראד (זווית)

מד זווית המחלק את המעגל ל-400 זוויות בנות גראד
הגראד (Grad) היא זווית המתקבלת מחלוקת המעגל ל-400, כך שבכל זווית ישרה ישנן 100 זוויות בנות גראד.
יתרונה של יחידה זו היא הקלות לחשב בה חישובים פשוטים. כך, למשל, אם פניתי בזווית של 117 גראד, בכיוון השעון מצפון, ניתן להבין בקלות כי פני מופנות בזווית של 17 גראדים מן המזרח. מקורה של חלוקה זו של המעגל בצרפת, והיא חלק מן השיטה המטרית. עם זאת חלוקה זו לא התקבלה באופן אוניברסלי, והיא נהוגה רק בענפי התמחות מסוימים כמדידות או תותחנות, וכן באזורים מסוימים, במיוחד כאלה שהיו בשליטה צרפתית. מאז שנות ה-80, רוב מחשבי הכיס המדעיים כוללים אופציה לחישוב בגראדים, לצד האפשרות להשתמש במעלות או ברדיאנים.
הגראד נחשב ליחידת מידה חוקית באיחוד האירופי ובשווייץ.
יתרונות וחסרונות

בעזרת הגראד נוח לחשב בהינתן זווית אחת את שאר זוויות הכיוון. לדוגמה, וקטור עם זווית של 25 גארד ניצב לוקטור עם זווית של 125 גראד, הפוך לווקטור עם זווית של 225 גארד, וניצב לימין וקטור עם זווית של 325 גראד.
שני חסרונות בולטים:
בעזרת הגראד לא ניתן לייצג את הזוויות  60^{\circ }, 30^{\circ } בלי להשתמש בשברים, כפי שאפשר לראות בטבלת ההמרות להלן.
למספר 400 {1,2,4,5,8,10,16,20,25,40,50,80,100,200,400} יש הרבה פחות מחלקים שלמים מאשר המספר 360 {1,2,3,4,5,6,8,9,10,12,15,18,20,30,36,40,45,60,72,90,120,180,360}.
בניגוד לרדיאנים, בהם הזווית מיוצגת בעזרת משתנה כמותי, ובדומה למעלות, גראדים הם משתנים יחסיים.
טבלת המרות

| מעלות | ראדיינים | גראדים |
| --- | --- | --- |
 0^{\circ }:  0
|  9^{\circ } |  \pi /20 | 10 |
|  30^{\circ } |  \pi /6 | 33 1⁄3 |
|  45^{\circ } |  \pi /4 | 50 |
|  60^{\circ } |  \pi /3 | 66 2⁄3 |
|  90^{\circ } |  \pi /2 | 100 |
|  135^{\circ } |  3\pi /4 | 150 |
|  180^{\circ } |  \pi  | 200 |
|  270^{\circ } |  3\pi /2 | 300 |
|  360^{\circ } |  2\pi  | 400 |
ג'נט גולדשטיין

| --- | --- |

 לידה:  4 בפברואר 1960 (בת 64) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1986 
 פרסים והוקרה:  פרס סאטורן לשחקנית המשנה הטובה ביותר 
 פרופיל ב-IMDb
 
ג'נט אליס גולדשטיין (באנגלית: Jenette Elise Goldstein; נולדה ב-4 בפברואר 1960), היא שחקנית יהודייה-אמריקאית. התפרסמה בעיקר בתפקידיה כטוראית ואסקז בסרט "שובו של הנוסע השמיני", ובתור אמו המאמצת של ג'ון קונור בסרט "שליחות קטלנית 2: יום הדין".
ביוגרפיה

גולשטיין נולדה למשפחה יהודית בלוס אנג'לס וגדלה בבוורלי הילס. 
למדה משחק באקדמיות בלונדון ובניו יורק.
הופעת הבכורה של גולדשטיין במותחן האימה של ג'יימס קמרון "שובו של הנוסע השמיני"  
הייתה גם המפורסמת והמוצלחת בקריירה שלה, זיכתה אותה בפרס סאטורן על תפקידה בתור טוראית המארינס הלאטינית המצ'ואיסטית ג'נט ואסקז.
ב-1987 קיבלה שבחים גם על הופעתה בסרט האימה "Near Dark" השני בקריירה של הבמאית זוכת האוסקר קת'רין ביגלו. ב-1988 שיחקה בתפקיד משנה במייל הקסום. 
התפרסמה ב-1989 בסרט הפעולה "נשק קטלני 2" בדמותה של השוטרת מייגן שפירו.
גולדשטיין הרשימה את ג'יימס קמרון בהופעת הבכורה שלה והוא החליט להעניק לה תפקידים בשני הלהיטים הגדולים ביותר שלו בשנות ה-90 "שליחות קטלנית 2: יום הדין" בתפקיד ג'נל אמו המאמצת של ג'ון קונור (אדוארד פרלונג) ו"טיטניק" ובתפקיד קטן בתור מהגרת אירית. באותה שנה גילמה את גבריאלה בדרמה הרומנטית "תיגע בי" בכיכובה של אמנדה פיט. 
הופיעה בגרסתו של טרי גיליאם לרומן "פחד ותיעוב בלאס וגאס" בתפקיד הגברת אליס ובשובר הקופות הבדיוני "מסע בין כוכבים 7: דורות" בתור קצינת המדע של ספינת החלל אנטרפרייז.
גרייס מוט ג'ונסון

| --- | --- |

 לידה:  28 ביולי 1882 ניו יורק, ארצות הברית 
 פטירה:  1967 (בגיל 84 בערך) רוצ'סטר, ארצות הברית 
 מקום לימודים:  ליגת הסטודנטים לאמנות של ניו יורק 
 הושפעה על ידי:  גאטסון בורגלם, ג'יימס ארל פרייזר, לוול בירג' הריסון 
 בן או בת זוג:  אנדרו דסבורג (1909–1922) 
 
גרייס מוט ג'ונסון, באנגלית: Grace Mott Johnson ‏ .(1882–1967) הייתה פסלת אמריקאית הידועה בעיקר בזכות העיבודים שלה לבעלי חיים. לאחר חינוך ביתי למדה בליגת הסטודנטים לאמנות והציגה בתערוכת הארמורי ב-1913. היא הייתה נשואה לצייר אנדרו דסבורג, ובני הזוג היו חלק מהקהילות האמנותיות של פריז, ניו יורק וניו מקסיקו.
ראשית חייה

ג'ונסון נולדה ב-28 ביולי 1882 בעיר ניו יורק ללורה מוט ריברדייל ואלפרד ואן קליב ג'ונסון. סבה היה המלומד הקלאסי אבנעזר אלפרד ג'ונסון. אמה נפטרה שנתיים אחרי שנולדה, אז היא ושבעת אחיה גודלו על ידי אביה. את שנותיה הראשונות בילתה בחינוך ביתי בחווה ביונקרס, ניו יורק. היא החלה לצייר כשהייתה בת ארבע, וכשהמשפחה עברה לחווה ב-1900 היא נהנתה לשרטט סוסים וחיות משק אחרות. בגיל 22 היא עזבה את הבית כדי ללמוד בליגת הסטודנטים לאמנות אצל הפסלים גוטזון בורגלום וג'יימס ארל פרייזר, וגם השתתפה בשיעור הציור של  לוול בירג' הריסון בוודסטוק. לאורך הקריירה שלה היא הייתה מפסלת חיות מהזיכרון, שכן היא הייתה נחושה בדעתה שאי אפשר לשרטט חיות. היא הייתה צופה לעיתים קרובות בקרקסים ובחוות לקבל השראה. למעשה, במשך קיצים רבים היא עקבה אחר קרקסים נודדים כדי לצפות בבעלי החיים.
קריירה

בשנת 1909 נסעו ג'ונסון והצייר אנדרו דסבורג לפריז והצטרפו למעגל האמנים המודרניסטי שחי שם, כולל מורגן ראסל, ג'ו דיווידסון וארתור לי. במהלך טיול ללונדון באותה שנה הם נישאו. ג'ונסון חזרה לארצות הברית בתחילת השנה, אך דסבורג נשאר בפריז שם פגש את אנרי מאטיס, גרטרוד סטיין וליאו שטיין, והושפעה מציורי סזאן והקוביזם. הוא חזר לוודסטוק, ניו יורק, באוגוסט והם הפכו לחברים פעילים בקהילת האמנים. ב-1911 נולד בנם אלפרד. גם דסבורג וגם ג'ונסון הראו כמה יצירות בתערוכת הארמורי ב-1913. לאחר מספר שנים של הצגת יצירות בודדות, התערוכה הכללית הראשונה שלה הייתה ב-1917 בסטודיו של גרטרוד ונדרבילט ויטני. היא גם הציגה תערוכות משותפות במועדון וויטני, והציגה יחד עם פלורנס לוציוס (1919) ולילה ווילוק (1923).
דסבורג וג'ונסון חיו בנפרד במשך רוב נישואיהם. ב־1917, הם נפרדו ודסבורג החלה ללמד ציור בוודסטוק ובניו יורק. ב-1918, הוא הוזמן לטאוס, ניו מקסיקו, על ידי מייבל דודג', שם הייתה קשורה למושבת האמנים של דודג'. כשחזר ב-1919, ג'ונסון הצטרפה אליו לתקופה מסוימת. בשנת 1922, דסבורג וג'ונסון התגרשו.
גרייס מוט ג'ונסון התגוררה בבית משפחת ג'ונסון ביונקרס, ניו יורק, במהלך שנות ה-20, עברה לפלזנטוויל, ניו יורק, ב-1927. בשנת 1924 נסעה למצרים כדי ללמוד פיסול מצרי עתיק. ב-1929 היא הציגה תערוכת יחיד של הפסלים והרישומים שלה בגלריה לאמנות של המוזיאון בניו מקסיקו.  במהלך שנות ה-30 היא הפכה לפעילת זכויות אזרח. היו לה חברים רבים בקהילת האמנויות בהארלם. היא הפיקה סדרה בולטת של דיוקנאות של מבוגרים וילדים אפרו-אמריקאים.  היא הפיקה מעט מאוד יצירות אמנות בעשרים השנים האחרונות לחייה.
כמו כן נמצאו כתבים של ג'ונסון שכללו שני כתבים אוטוביוגרפיים קצרים שתיארו את ראשית חייה. אלה כללו חווית החיים בחווה, תחומי העניין שלה באמנות וחינוך לאמנות. היא גם עבדה על מגזין תוצרת בית בשם The Johnson Monthly שהיא הכינה עם אחיה, האיורים במגזין נעשו על ידי ג'ונסון. בנוסף, היא כתבה שירים, כתבים על זכויות אזרח וכתבים רופפים בסגנון יומן שהביעו את מחשבותיה. ספרי הסקיצות שלה כללו בעיקר ציורי פחם ועיפרון של חיות, נופים ועיצובים אחרים. כמו כן נכללו רישומים ראשוניים של פסלי החיות שלה וכן סקיצות של בנה.
קריירה > פרסים

בשנת 1917 הוענק לג'ונסון פרס מקמילן באיגוד הלאומי של נשים ציירות ופסלות בעיר ניו יורק. היא גם זכתה במדליית ז'אן ד'ארק ב-1927.
הערות שוליים

1 2  The Biographical cyclopaedia of American women ... v.2., HathiTrust (באנגלית)
1 2  Charlotte Streifer Rubinstein, American women sculptors : a history of women working in three dimensions, Boston, MA : G.K. Hall, 1990, ISBN 978-0-8161-8732-4
1 2  Niederman, Sharon (1988). A Quilt of Words: Women's Diaries, Letters & Original Accounts of Life in the Southwest 1860 - 1960. Lecture Notes in Mathematics. Vol. 1358. Berlin: Big Earth Publishing. p. 153
1 2 3 4  "Andrew Dasburg and Grace Mott Johnson papers, 1833-1980, bulk 1900-1980 Finding Aid"
↑  http://www.aaa.si.edu/collections/container/viewer/News-Clippings--194281
↑  Exhibition of sculpture and drawings by Grace Mott Johnson : Art Gallery of the Museum of New Mexico Santa Fe, August, 1929.
↑  Carla Kaplan Ph.D, Zora Neale Hurston: A Life in Letters, Knopf Doubleday Publishing Group, 2003-12-02, ISBN 978-0-385-49036-8. (באנגלית)
↑  Jules Heller, Nancy G. Heller, North American Women Artists of the Twentieth Century: A Biographical Dictionary, Routledge, 2013-12-19, ISBN 978-1-135-63889-4. (באנגלית)
| --- | --- |
בקרת זהויות :  ISNI: 0000 0000 6705 6528  LCCN: nr2005012865  SNAC: w6nw0bps  ULAN: 500054545  VIAF: 34413736   WorldCat (עם VIAF): 34413736
ברטיסלאבה (מחוז)

מחוז ברטיסלאבה (בסלובקית: Bratislavský kraj; בהונגרית: Pozsonyi kerület) הוא אחד משמונת מחוזות סלובקיה. בירת המחוז היא ברטיסלאבה, בירת המדינה. המחוז נוסד לראשונה בשנת 1923 וגבולותיו הנוכחיים הוגדרו בשנת 1996. מבחינת שטח מדובר במחוז הקטן ביותר מבין מחוזות סלובקיה, אך עקב תכונות העיור והתעשייה המפותחות בו הוא המחוז הצפוף ביותר.
גאוגרפיה

המחוז ממוקם בדרום-מערב סלובקיה ושטחו עומד על 2,053 קמ"ר. המחוז מפוצל על ידי הרי הקרפטים המערביים הפנימיים המתחילים בברטיסלאבה וממשיכים צפון-מזרחה. ממערב לרכס שוכנת שפלת זהורי (Záhorie) וממזרח שפלה הדנובה, אזורים בהם מפותחת חקלאות חיטה ותירס. הנהרות העיקריים העוברים במחוז הם: מוראבה, דנובה והדנובה הקטנה. המחוז גובל מחוז טרנבה במזרח ובצפון, מחוז גיור-מושון-שופרון ההונגרי בדרום, ומדינות המחוז האוסטריות בורגנלנד ואוסטריה תחתית ממערב.
דמוגרפיה

למרות שמדובר במחוז הקטן בשטח בסלובקיה, הצפיפות בו היא הגדולה ומספר התושבים בו אינו מהנמוכים. העיר הגדולה במחוז היא ברטיסלאבה (425,459) ואחריה העיר פזינוק (21,334). המחוז יש אחוז אורבניזציה גבוה במיוחד. לפי מפקד האוכלוסין של 2001, 91.2% מהתושבים הם סלובקים, עם מיעוטים הונגרים (4.6%) וצ'כים (1.6%).
כלכלה

במחוז ישנה כלכלה חזקה ומתקדמת, בין היתר ישנן תעשיות: כימיה, רכב, מכונות, אלקטרוניקה ומזון. כלכלת המחוז מהווה כרבע (20 מיליארד אירו) מהתמ"ג הסלובקי. נכון לשנת 2020 למחוז יש את התמ"ג הגבוה ביותר לנפש מכל האיחוד האירופי, 51,200 אירו לנפש. האזור מאופיין במגזר שלישוני חזק, בעוד שהמגזר הראשוני מהווה 1% והשניוני 20% בלבד.
דייגו פרס

דייגו פרננדו פרס אגואדו (בספרדית: Diego Fernando Pérez Aguado; נולד ב-18 במאי 1980, במונטווידאו) הוא כדורגלן עבר אורוגוואי, ששיחק בעמדת הקשר ההגנתי. לזכותו של פרס 88 הופעות בנבחרת אורוגוואי.
ביוגרפיה

בגיל 19, החל פרס לשחק בקבוצת הבוגרים של עיר מולדתו, דפנסור ספורטינג. עד מהרה, הפך להיות שחקן הרכב קבוע בסגל הקבוצה. אחרי ארבע שנים מוצלחות בקבוצתו הראשונה, הוא הצטרף לאחד ממועדוני הפאר של אורוגוואי, פניארול. במהלך עונתו הראשונה בפנארול, 2003-2004, שיחק פרס רק ב-13 משחקים, לפני שדידייה דשאן הביא אותו למונקו הצרפתית. במהלך שנותיו במונקו, נאבק פרס על תפקיד הקשר ההגנתי בקבוצה עם שחקנים רבים. מרבית הזמן, הוא שימש כמחליף בקבוצתו.
ב-31 באוגוסט 2010 עבר פרס לשורות הקבוצה האיטלקית  בולוניה תמורת 2.1 מיליון אירו, שם שיחק עד לפרישתו ממשחק פעיל בתום עונת 2014/2015.
פרס מייצג גם את נבחרת אורוגוואי. את הופעתו הראשונה בנבחרת ערך בשנת 2001. הוא נכלל בסגל הנבחרת במהלך טורניר מונדיאל 2010, בו הוא שימש כחלק בלתי נפרד בקישור של אורוגוואי. הוא זומן גם לסגל הנבחרת למשחקי מונדיאל 2014.
דבינצנזיה

| דבינצנזיה |
| --- | --- |
 חלק מגולגולת של Devincenzia pozzi
תקופה
תחילת מיוקן- תחילת פליוקן 21–4 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: קריאמאים
תת־סדרה:: תרופודה
משפחה:: פורוסרקוסיים
סוג:: דבינצנזיה
מינים
 Devincenzia gallinali  Devincenzia pozzi
שם מדעי
 Devincenzia

דבינצנזיה (שם מדעי: Devincenzia) הוא סוג של עוף נכחד טורף בן משפחת הפורוסרקוסיים שבסדרת הקריאמאים, אשר חי באמריקה הדרומית במהלך תחילת המיוקן עד לתחילת הפליוקן לפני 4–21 מיליון שנה מהיום. בעבר כונה אונקטורניס (Onactornis). סוג זה תואר לראשונה ב-1932 וכלל 2 מינים: Devincenzia gallinali ו-Devincenzia pozzi. הוא קיבל את שמו על שם גריבלדי דבינצנזי (Garibaldi Devincenzi).
הדבינצנזיה היה טורף-על גדול באזור מחייתו בערבות הקדומות של אורוגוואי ושל צפון ארגנטינה (סביב בואנוס איירס ואנטרה ריוס), שם התגלו מאובניו. הוא הגיע לגובה 2.5 מטרים ולמשקל 250 קילוגרם ובמראהו דמה לפורוסרקוס, אך היה בעל עצמות חזה רחבות וחזקות יותר. עד לגילוי הקלנקן בערבות ארגנטינה הוא נחשב לסוג הגדול ביותר. המקור של עוף זה היה מרתיע מאוד ואורך הגולגולת הגיע ל-65 סנטימטרים מה שאיפשר לו להרוג בחבטה קלה ממקורו.
גראהם לם

| --- | --- |

 לידה:  21 במאי 1953 (בן 71)
 מדינה:  הממלכה המאוחדת 
 השכלה:  האקדמיה הצבאית המלכותית בסנדהרסט  בית הספר ראנוך 
 השתייכות:  הצבא הבריטי הצבא הבריטי
 תקופת הפעילות:  1973–2009 (כ־36 שנים)
 דרגה:  לוטננט גנרל
 תפקידים בשירות
 מפקד גדוד 1 ברגימנט ההיילנדרס של המלכה מפקד החטיבה המוטסת ה-5 מפקד דירקטוריון הכוחות המיוחדים של הממלכה המאוחדת מפקד הדיוויזיה הממוכנת ה-3 מפקד זרוע היבשה של הצבא הבריטי (Commander Field Army)
 פעולות ומבצעים
 לחימה בצפון אירלנד מלחמת המפרץ מלחמת בוסניה מלחמת אפגניסטן מלחמת עיראק
 עיטורים
  מסדר האימפריה הבריטית   מסדר האמבט אות השירות המצוין
 
גראהם קמרון מקסוול לם (באנגלית: Graeme Cameron Maxwell Lamb; נולד ב-21 במאי 1953) הוא לוטננט גנרל לשעבר בריטי יוצא הצבא הבריטי אשר פיקד על זרוע היבשה של הצבא הבריטי (Commander Field Army).
ביוגרפיה

לם התגייס לצבא הבריטי, התקבל לאקדמיה הצבאית המלכותית בסנדהרסט והוסמך כקצין חי"ר בשנת 1973. לם שובץ ברגימנט ההיילנדרס של המלכה ולקח חלק בלחימה בצפון אירלנד כמפקד מחלקה ופלוגה. בשנים 1991–1993 שימש כמפקד גדוד 1 ברגימנט ההיילנדרס של המלכה. הוא לחם במלחמת המפרץ ובבוסניה. בשנת 1996 פיקד על החטיבה המוטסת ה-5 ובשנים 2001–2003 שימש כמפקד דירקטוריון הכוחות המיוחדים של הממלכה המאוחדת (הוחלף על ידי ג'ונתן שואו). במלחמת עיראק שימש לם כמפקד הדיוויזיה הממוכנת ה-3, ועל תפקודו בלחימה עוטר באות השירות המצוין. בשנת 2005 מונה לם לנציג הבכיר של הכוחות הבריטיים בפיקוד כוחות הקואליציה בעיראק. בשנת 2007 מונה למפקד זרוע היבשה של הצבא הבריטי (Commander Field Army). בשנת 2009, לאור בקשה מפורשת מגנרל דייוויד פטראוס, עזב לם את תפקידו כדי לשמש כיועץ לפטראוס באפגניסטן. הוא פרש מן השירות בשלהי אותה שנה.
הערות שוליים

↑  גל פרל פינקל, ‏להפסיד במלחמות קטנות – ביקורת ספר, בין הקטבים ‏23, אוקטובר 2019, עמ' 229–238
↑  פיטר אפס, "", ‏איך זה יסתיים?, באתר גלובס, 21 ביוני 2015
ד'תתל"ז

ד'תתל"ז (4837)  היא שנה עברית  אשר  החלה ביום א' בתשרי, אור ל-1 בספטמבר 1076 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 1077. שנה מסוג השג, היא מעוברת, ואורכה 385 ימים. זו שנת שמיטה.
אירועים

בעקבות כישלונם במסע המלחמה נגד מצרים, אנשי ירושלים מרדו בשלטון הסלג'וקים. המרד נכשל, והסלג'וקים טבחו בנכבדי העיר.
נולדו

ר"י מיגאש, תלמידו המובהק של הרי"ף ויורשו כראש ישיבה באליסנה (נפטר בד'תתק"א).
רבי ברוך בן יצחק אבן אלבאליה, גם הוא מתלמידי הרי"ף. (נפטר בד'תתפ"ז)
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ברטיונאז'

מידותיו של פרנסיס גלטון, כפי שנתקבלו בביקורו במעבדתו של ברטיון בשנת 1893
הנחיות לביצוע מדידות בשיטת הברטיונאז'
ברטיונאז' (בצרפתית: Bertillonage) הייתה שיטה ביומטרית מוקדמת שפותחה ב-1879 ונפוצה בסוף המאה ה-19 לזיהוי אנשים לפי מדידות שנעשו בגופם. השיטה נקראת על שמו של מייסד האנתרופומטריה, השוטר וחוקר הביומטריה הצרפתי אלפונס ברטיון.
היסטוריה

בחוק משנת 1832 נאסר לסמן עבריינים על ידי הטבעת אות קלון בברזל מלובן בגופם. 
ברטיון פיתח שיטה חלופית לזיהוי עבריינים חוזרים והנהיג במשטרה הצרפתית כרטסת מידע על אודות עבריינים. הנתונים נאספו על ידי מדידת חלקים שונים בגופו של כל עבריין, כגון גובה, אורך הזרועות והרגליים, מידות הגולגולת, ורישום שלהם על פי הנחיות מדוקדקות למטרות זיהוי. כמו כן, צולמו שתי תמונות של העבריין (פרופיל ואנפס) ביושבו על כיסא מסתובב, כך שלא תשתנה תנוחתו בין צילום לצילום. הצילום בוצע מזוויות קבועות, בתאורה קבועה וכדומה, על מנת לאפשר זיהוי בהסתמך על פרמטרים ידועים. בנוסף, תועדו סימנים מיוחדים, כגון קעקועים, כתמי לידה וצלקות, ותוארו מאפייני איברי הפנים כגון האף והאוזן.
ב-1883 זוהה בשיטה זו על ידי משטרת פריז העבריין הראשון. השיטה הוכנסה לשימוש בארצות הברית ב-1888 ובאנגליה ב-1894. השיטה שימשה בצרפת עד פטירתו של ברטיון ב-1914.
הציוד ששימש למדידות היה יקר ומשך הזמן שנדרש לאיסוף נתוני אדם היה גדול. רמת המורכבות הגבוהה של מערכת המדידות הייתה מועדת לטעויות מצטברות. במדידות חלקי גוף היו צפויים אי-דיוקים בטווח של מילימטרים, כיוון שלא ניתן לקבוע בוודאות את נקודות הקצה למדידות.
בארצות הברית אבד ב-1903 האמון בשיטת הברטיונאז' בשל אי התאמה בנתוניו של עבריין בשם ויליאם ווסט. בדיעבד הסתבר כי הנתונים השגויים לכאורה היו של עבריין אחר בשם דומה, שהיה כלוא מ-1901.
באותה עת פותחה באירופה שיטת הזיהוי באמצעות טביעות אצבעות, וב-1902 זיהו לראשונה עבריין על פי טביעות אצבעותיו.
בעקבות הגילוי כי טביעות האצבע ייחודיות לכל אדם, ואינן זהות אפילו אצל תאומים זהים, הוחלפה שיטת ברטיונאז' בשימוש בטביעת אצבע.
אף על פי שהשיטה ננטשה, רכיבים מתוכה המתייחסים לתיאור הפנים הוטמעו בשיטת זיהוי אחרת - הקלסתרון.
מצלמת ברטיונאז'
הוראות לתאור התנוך
ראו גם

קרניומטריה
הערות שוליים

↑  E. J. Wagner: Wissenschaft bei Sherlock Holmes: Und die Anfänge der Gerichtsmedizin, Weinheim 2008
↑  Alphons Bertillon: Das anthropometrische Signalement, 2. vermehrte Auflage mit einem Album, autorisierte deutsche Ausgabe von Dr. v. Sury, Bern und Leipzig 1895
↑  יוסי אלמוג, תשובה לשאלה: האם לתאומים זהים ישנן אותן טביעות אצבע?
גדליה פלדר

אין תמונה חופשית
הרב גדליה פלדר (תרפ"א, 1921 – תשנ"א, 1991) היה רב ודיין בטורונטו, מחבר סדרת הספרים ההלכתיים יסודי ישורון ושו"ת שאילת ישורון.
תולדותיו

נולד בשנת 1921 באוסטריק שבגליציה, במשפחה מחסידות סדיגורה, בנם של צבי ואסתר ליפשא פלדר. סבו, שעל שמו נקרא, הוא הרב גדליה שור מאוסטריק. על פי המקובל במשפחה, הם נכדי רבי גדליה מליניץ, מתלמידי המגיד ממזריטש. בהיותו בן שלוש נפטרה אמו. למד בישיבת "נצח ישראל" וישיבת "כתר תורה" ראדומסק בקרקוב. בשנת 1936 היגרה משפחתו למונטריאול שבקנדה, והוא למד תורה בישיבת תורת חיים של הרב אברהם אהרן פרייס בטורונטו והוסמך לרבנות בידי הרב פרייס. למד גם אצל הרב יהודה לייב גרויברט. בשנת 1940. נישא להנא-אידל, בת הרב יששכר דב טייכנר מניו יורק.
שימש ברב בקהילות קטנות בקנדה: סרניה (1941–1943), בלוויל (1943–1945) ובראנטפורד (1945-1949). בשנת 1949 עבר לטורונטו לנהל את התלמוד תורה בית יהודה ובתחילת שנות החמישים התמנה לרבה של קהילת "שומרי שבת" בטורונטו. בתפקידו זה שימש כארבעים שנה. כיהן כדיין בטורונטו וכן כדיין בבית הדין של הסתדרות הרבנים בניו יורק. עמד בראש מערכת הכשרות העירונית בטורונטו. התכתב עם הרב משה פיינשטיין בענייני הלכה שונים. היה חבר המזרחי בקנדה וציין במסיבה וברכת שהחיינו את החלטת החלוקה של האו"ם על הקמת מדינה יהודית.
חיבר את סדרת הספרים "יסודי ישורון" על השולחן ערוך. התמחה בנושאי גיטין וכן עסק בהיבטים ההלכתיים של אימוץ ילדים וגיור, וחיבר על נושאים אלו את ספרו "נחלת צבי".
הוציא מהדורה לספר "תניא רבתי", בתוספת חידושים וביאורים בשם "פרי ישורון".
בן דודו הוא הרב גדליה שור, ראש ישיבת תורה ודעת. בנו, הרב אהרן פלדר, הוא אב"ד פילדלפיה ומחבר הספרים "אהלי ישורון" ו"רשומי אהרן".